नई दिल्ली। लगातार दो दिनों तक गिरावट के बाद सोने के दाम में उछाल देखने को मिला है। बुधवार को दिल्ली सर्राफा बाजार में सोना 10 रुपए की मामूली बढ़त के साथ 30,850 रुपए प्रति 10 ग्राम पर पहुंच गया। सोने के साथ-साथ चांदी के दाम में भी बढ़ोतरी देखने को मिली है। चांदी की कीमतें 155 रुपये बढ़कर 39,480 रुपये प्रति किलोग्राम पर पहुंच गई। सोने के दाम में उछाल के पीछे मुख्य वजह मजबूत विदेशी संकेतों और स्थानीय ज्वेलर्स की मांग बढ़ना माना जा रहा है।